BVG โรดโชว์ออนไลน์ 6 ก.พ.นี้ เปิดแผนธุรกิจ ตอกย้ำความเชื่อมั่นนักลงทุน
BVG เตรียมจัดโรดโชว์ออนไลน์ 6 ก.พ.นี้ เปิดแผนธุรกิจ-ทิศทางผลประกอบการ ก้าวสู่ InsurTech เต็มรูปแบบ ตอกย้ำความเชื่อมั่นนักลงทุน
BVG เตรียมจัดโรดโชว์ออนไลน์ 6 ก.พ.นี้ เปิดแผนธุรกิจ-ทิศทางผลประกอบการ ก้าวสู่ InsurTech เต็มรูปแบบ ตอกย้ำความเชื่อมั่นนักลงทุน
1 ก.พ. 2566

บริษัท บลูเวนเจอร์ กรุ๊ป จำกัด (มหาชน) หรือ BVG หนึ่งในผู้นำการประกอบธุรกิจให้บริการระบบแพลตฟอร์มและแอปพลิเคชันสำหรับบริหารจัดการธุรกิจที่เกี่ยวเนื่องกับประกันภัยรถยนต์และประกันสุขภาพ พร้อมสำหรับการเข้าจดทะเบียนในตลาดหลักทรัพย์ เอ็ม เอ ไอ (mai) ล่าสุดเตรียมจัดกิจกรรมนำเสนอข้อมูลทิศทางการดำเนินงานและกลยุทธ์ธุรกิจเพื่อยกระดับมาตรฐานการให้บริการแก่อุตสาหกรรมประกัน ก้าวสู่ InsurTech เต็มรูปแบบ เพื่อสร้างความเชื่อมั่นให้แก่นักลงทุน นำโดย นายโอฬาร วงศ์สุรพิเชษฐ์ ประธานกรรมการบริหาร และนางนวรัตน์ วงศ์ฐิติรัตน์ ประธานเจ้าหน้าที่บริหาร BVG พร้อมกับนางสาวพัชพร สรรคบุรานุรักษ์ กรรมการผู้จัดการ บริษัทหลักทรัพย์ เคจีไอ (ประเทศไทย) จำกัด (มหาชน) ในฐานะที่ปรึกษาทางการเงิน ซึ่งงานดังกล่าวจะจัดขึ้นในวันจันทร์ที่ 6 กุมภาพันธ์ 2566 เวลา 14.00-15.30 น. นักลงทุนที่สนใจสามารถรับฟังข้อมูลผ่านทางแพลตฟอร์ม Facebook Page: Wealthy Thai